Na temelju članka 61. Statuta Osnovne škole Tar – Vabriga, Tar, a u svezi odredaba Zakona o fiskalnoj odgovornosti (Narodne novine ,broj 111/2018) na prijedlog ravnateljice Školski odbor na sjednici održanoj dana 25. lipnja 2020. godine donosi

**PRAVILNIK O STJECANJU I NAČINU KORIŠTENJA VLASTITIH PRIHODA**

Članak 1.

Pravilnikom o stjecanju i načinu korištenja vlastitih prihoda (u daljnjem tekstu Pravilnik) podrobnije se uređuju proceduralna pitanja u pogledu ostvarivanja i raspolaganja vlastitim prihodima.

Članak 2.

Pod vlastitim prihodom podrazumijeva se prihod kojeg škole ostvaruju obavljanjem osnovnih i ostalih poslova u okviru registrirane djelatnosti, te prihod ostvaren temeljem najma opreme ili zakupa prostora, što se ne financira iz državnog proračuna, niti proračuna županije.

Škola ostvaruje vlastite prihode od:

* najma školskog prostora
* prihodi od kamata ( a vista)
* donacije

Članak 3.

Školski prostor iz članka 2., stavka 2. Alineja 1. Pravilnika iznajmljuje se HT – Hrvatskim telekomunikacijama (u daljnjem tekstu korisnik) i djelatnost koju obavlja u školskom prostoru nije u suprotnosti s obrazovnom i odgojnom funkcijom škole.

Članak 4.

S korisnikom ravnatelj Škole sklapa Ugovor o najmu školskog prostora u kojem se pobliže uređuju uvjeti najma.

Članak 5.

Evidencija o sklopljenim ugovorima o najmu vodi se u tajništvu škole, a nadzor i naplatu vlastitih prihoda vodi računovodstvo škole, a prema posebnoj proceduri praćenja i naplate prihoda i primitaka škole.

Članak 6.

Sredstva iz članka 4. ovog Pravilnika koristit će se za podmirenje materijalnih troškova poslovanja Škole i nabavku opreme.

Članak 7

Škola može ostvariti prihode temeljem sredstava na poslovnom računu u Istarskoj kreditnoj banci Umag d.d.. Kamatu a vista isplaćuje Banka na poslovni račun škole. Sredstva će se koristit za podmirenje financijskih troškova poslovanja Škole.

Članak 8.

Škola može primiti donaciju u novcu i koristit će ju za namjene za koje je dana, odnosno za namjene koje je odredio donator, osim ako donacija nije u suprotnosti s obrazovnom i odgojnom funkcijom škole.

U slučaju da je donacija u suprotnosti s obrazovnom i odgojnom funkcijom škole, ravnatelj će izvršiti povrat primljenih sredstava.

Članak 9.

U slučaju da donator nije odredio namjenu doniranih sredstava ista će se koristiti u svrhu utvrđenu člankom 6. ovog Pravilnika.

Članak 10.

Škola može primiti dar u naravi, ako se može koristiti u obrazovnoj i odgojnoj funkciji škole. Stvarna ili procijenjena vrijednost primljenog dara dostavlja se u računovodstvo škole radi daljnjeg postupanja sukladno odredbama o popisu imovine i obveza (inventuri).

Članak 11.

Vlastiti prihodi prikupljeni u kalendarskoj godini koji se ne utroše na podmirenje troškova iz članka 6 ovog Pravilnika, rasporediti će se temeljem odluke Školskog odbora u slijedeću kalendarsku godinu za podmirenje iste vrste troškova za koju su i bili namijenjeni.

Članak 12.

U slučaju potrebe za hitnim i nepredviđenim troškovima Školski odbor na prijedlog ravnatelja, može posebnom odlukom rasporediti vlastite prihode na način različit od onoga koje je određen u članku 6. ovog Pravilnika.

Članak 13.

Sve izmjene i dopune ovog Pravilnika donose se na isti način kao i ovaj Pravilnik.

Članak 14.

Ovaj Pravilnik objavit će se na oglasnoj ploči i web stranici Škole, a stupa na snagu osmog dana od dana objave.

Predsjednik Školskog odbora:

Sabina Blažević

KLASA: 406-01/20-10/01

URBROJ: 2167-23-01-20-01

Ovaj Pravilnik objavljen je dana 25. lipnja 2020. godine i stupa na snagu dana 3. Srpnja 2020. godine.

 Ravnateljica:

 Andrea Baksa, prof.